CELEX: 22018D0535
Language: sk
Date: 2016-10-28 00:00:00
Title: Rozhodnutie Spoločného výboru EHP č. 214/2016 z 28. októbra 2016, ktorým sa mení príloha XIII (Doprava) k Dohode o EHP [2018/535]

5.4.2018   
               
               
                  SK
               
               
                  Úradný vestník Európskej únie
               
               
                  L 89/17
               
            ROZHODNUTIE SPOLOČNÉHO VÝBORU EHP
      č. 214/2016
      z 28. októbra 2016,
      ktorým sa mení príloha XIII (Doprava) k Dohode o EHP [2018/535]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Vykonávacie nariadenie Komisie (EÚ) 2016/963 zo 16. júna 2016, ktorým sa mení nariadenie (ES) č. 474/2006, pokiaľ ide o zoznam týkajúci sa leteckých dopravcov, ktorí podliehajú zákazu vykonávania leteckej dopravy v rámci Únie, (1) sa má začleniť do Dohody o EHP.
               
            
                  (2)
               
               
                  Príloha XIII k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      V bode 66zab [nariadenie Komisie (ES) č. 474/2006] v prílohe XIII k Dohode o EHP sa dopĺňa táto zarážka:
      
                  „—
               
               
                  
                     32016 R 0963: vykonávacie nariadenie Komisie (EÚ) 2016/963 zo 16. júna 2016 (Ú. v. EÚ L 160, 17.6.2016, s. 50).“
               
            Článok 2
      Znenie vykonávacieho nariadenia (EÚ) 2016/963 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 29. októbra 2016 pod podmienkou, že Spoločnému výboru EHP boli doručené všetky oznámenia podľa článku 103 ods. 1 Dohody o EHP (*1).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 28. októbra 2016
         
            
               Za Spoločný výbor EHP
            
            
               predsedníčka
            
            Bergdís ELLERTSDÓTTIR
         
      
      
         (1)  Ú. v. EÚ L 160, 17.6.2016, s. 50.
      
         (*1)  Ústavné požiadavky neboli oznámené.